Document ID: /roh_data/filtered/fineweb-2-filterrobots_roh.jsonl.gz/54756

Ils iniziants pretendan tranter auter ch'i duai vegnir scumandà a la Banca naziunala svizra, a fundaziuns ed a instituziuns statalas da finanziar producents da material da guerra. La finamira saja d'evitar che daners svizzers vegnan investids là, nua che l'umanitad patescha. Il scumond duai vegnir fixà en la constituziun.
Sche daners svizzers na giajan betg pli en l'industria d'armas internaziunala saja quai in ferm signal per tut ils auters lieus da finanzas.
Quai di Julia Küng, la co-presidenta dals Giuvens Verds.
Lantschà l'iniziativa han la Gruppa per ina Svizra senz'armada ed ils Giuvens Verds la gievgia a Berna. Il pievel svizzer decida ils 29 da november davart l'iniziativa.